



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	             Bucureşti, 6 noiembrie 2013

             PL-x 397/2013


AVIZ

asupra

proiectului de Lege privind aprobarea Ordonanţei de urgenţă a Guvernului nr.65/2013 pentru stabilirea unor măsuri privind încadrarea absolvenţilor Academiei de Poliţie “Alexandru Ioan Cuza”, promoţia 2013
În conformitate cu prevederile art.95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.65/2013 pentru stabilirea unor măsuri privind încadrarea absolvenţilor Academiei de Poliţie “Alexandru Ioan Cuza”, promoţia 2013, trimis cu adresa nr. PL-x 397 din 28 octombrie 2013, înregistrat cu nr.4c-11/1189 din 28 octombrie 2013.
Proiectul de lege a fost adoptat de Senat, în şedinţa din 22 octombrie 2013, în calitate de primă Cameră sesizată.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.1 din Regulamentul Camerei Deputaţilor, republicat. 
Proiectul de lege are ca obiect de reglementare aprobarea Ordonanţei de urgenţă a Guvernului nr.65/2013 pentru stabilirea unor măsuri privind încadrarea absolvenţilor Academiei de Poliţie “Alexandru Ioan Cuza”, promoţia 2013, urmărindu-se ca acordarea gradelor profesionale sau a gradelor militare, repartizarea la unităţi şi numirea în funcţii a acestora să se realizeze cu data de 1 decembrie 2013. Se prevede în actul normativ şi exonerarea absolvenţilor promoţiei 2013 de la plata cheltuielilor prevăzute de angajamentele încheiate potrivit legii, precum şi acordarea gradelor militare în rezervă, în situaţia în care solicită încetarea raporturilor juridice avute cu Ministerul Afacerilor Interne, în perioada cuprinsă între data absolvirii şi 30 noiembrie 2013.
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 6 noiembrie 2013.

Membrii Comisiei au examinat proiectul de lege supus avizării, expunerea de motive şi avizul favorabil cu observaţii şi propuneri al Consiliului Legislativ, aviz transmis prin adresa cu nr.582 din 18 iunie 2013.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative.
În raport de obiectul şi conţinutul reglementării, proiectul de lege face parte din categoria legilor ordinare.

Consilier parlamentar,

 Rodica Penescu
